
Tasuta kasutuslepingu kehtivusaja kehtestamine
(Mittetulundusühing Sotsiaalse Adaptatsiooni Keskus)
1. ASJAOLUD JA MENETLUSE KÄIK

Narva Linnavalitsuse 08.03.2006.a. korralduse nr 292-k alusel sõlmiti Mittetulundusühinguga Sotsiaalse Adaptatsiooni Keskus, registrikood 80228562, juhatuse liige Deniss Tsõro, 17.04.2006.a. tasuta kasutusleping nr 1/469 määramata ajaks.
Tasuta kasutuslepingu alusel kasutab Mittetulundusühing Sotsiaalse Adaptatsiooni Keskus Narvas Puškini tn 33 hoones asuvaid 2. korruse ruume üldpindalaga 315,6 m2. 

Linnavara kasutatakse programmi realiseerimiseks pikaajaliselt olevate töötajatuteks, sh:
· Toetus töö ja elukorra korraldamises;

· Toetus koolituses ja järgmises töörakenduses;

· Psühholoogiline treening, pühapäevakool, hingekasvatus   

Praegu esitas Mittetulundusühing Sotsiaalse Adaptatsiooni Keskus taotlus Narva Linnavalitsusele, milles palutakse teha muudatused tasuta kasutuslepingus ning kehtestada kasutuslepingu tähtaeg 25 aastat.  

Avaldaja arvates pikaajaline leping võimaldab kaasata investeeringud linnavara renoveerimiseks. Näiteks, 2008 aastas planeeritakse kulutada umbes 1 miljon krooni  ruumide remondiks komputeri kursuste avamiseks ning eesti keele õpetuseks töötajatutele.        
Mittetulundusühingu Sotsiaalse Adaptatsiooni Keskus avaldust arutati Narva Linnavalitsuse linnavarakomisjoni istungil 25.07.2007.a (protokoll nr 8) ja otsustati:

1. Kehtestada Mittetulundusühingule Sotsiaalse Adaptatsiooni Keskus, registrikood 80228562, Narvas Puškini tn 33 hoones asuvate 2.korruse ruumide üldpindalaga 315,6 m2 tasuta kasutuslepingu kehtivusaeg kuni 31.07.2012.a.
2. Linnavara- ja Majandusameti esitada punktis 1 nimetatud otsus Narva Linnavalitsuse istungile korralduse vastuvõtmiseks.  

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Võlaõigusseaduse § 7 kohaselt peavad võlgnik ja võlausaldaja käituma teineteise suhtes hea usu põhimõttest lähtuvalt.

Tsiviilseadustiku üldosa seaduse § 138 lõike 1 kohaselt tuleb tsiviilõiguste teostamisel ja kohustuste täitmisel toimida heas usus ja lõike 2 keelab õiguste teostamise selliselt, et õiguse teostamise eesmärgiks on kahju tekitamine teisele isikule. 

Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.3 kohaselt Linnavalitsuse otsuse alusel võib linnavara anda tasuta või tavalisest väiksema tasu eest tähtajaga kuni 5 aastat või tähtajatult mittetulundusühingutele.
3. OTSUS

Kehtestada Mittetulundusühingule Sotsiaalse Adaptatsiooni Keskus, registrikood 80228562, Narvas Puškini tn 33 hoones asuvate 2.korruse ruumide üldpindalaga 315,6 m2 tasuta kasutuslepingu kehtivusaeg kuni 31.07.2012.a.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule Sotsiaalse Adaptatsiooni Keskus.

4.3. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 









Linnasekretär

